**แผนการสอนบูรณาการ ชั้นประถมศึกษาปีที่ 2**

**หน่วยการเรียนรู้ที่ ๑ เรื่องวัสดุรอบตัวเรา  
วันพุธ ที่ 1 พ.ย. พ.ศ. 2566 ชั่วโมงที่ 1**

**ขั้นนำเข้าสู่บทเรียน**

1. เปิดเพลงวัสดุรอบตัวเราให้นักเรียนฟัง ครูพูดคุยเกี่ยวกับเนื้อเพลง

**เพลงวัสดุรอบตัว**

วัสดุรอบตัวของเรานั้นมีไรบ้างน่ะ มีมากมายหลายอย่างเลย เธอรู้ไหมน่ะ

มีทั้งไม้ ทั้งกระดาษ หิน ผ้า และยาง แถมยังมีอิฐ โลหะ แก้ว พลาสติก

นำมาทำสิ่งของได้มากมายรู้ไม ไม้นำมาทำเป็นตู้ใส่เสื้อผ้า

อิฐกับหินก็นำมาทำเป็นบ้าน หนา อยากให้เธอ ลองฟังฉัน Ok ไม

อย่างกระดาษนั้นนำมาทำเป็น สมุดให้เราเขียนกัน

แล้วโลหะนำมาทำหม้อ ตะเกียบ ตะหลิว ช้อนส้อม

วัสดุนั้นจำง่าย อันที่จริงไม่มีอะไร จำได้กันบ้างไมหน่อเธอ พลาสติก ใช้ทำของได้ตั้งเท่าไร

เยอะมากมาย มากมาย จนเป็นปัญหา เราต้องมาช่วยกันลด ช่วยกันรักษา

โลกของเราให้กลับมาอากาศดี

1. ให้นักเรียนยกตัวอย่างวัสดุในบทเพลงโดยครูใช้คำถามนำ

* วัสดุในเนื้อเพลงมีอะไรบ้าง

(ไม้ กระดาษ แก้ว ผ้า ยาง หิน อิฐ พลาสติก โลหะ)

* นักเรียนคิดว่าวัสดุแบ่งออกเป็นกี่ประเภท อะไรบ้าง

(๒ ประเภท คือ วัสดุจากธรรมชาติ และวัสดุที่มนุษย์ประดิษฐ์ขึ้น)

* จากบทเพลงอะไรที่เป็นวัสดุ และอะไรที่เป็นวัตถุ

(วัสดุ เช่น แกว กระดาษ ผ้า เป็นต้น วัตถุ เช่น ตู้ หม้อ ช้อนส้อม เป็นต้น)

**ขั้นสอน**

1. ครูเขียนคำศัพท์วัสดุรอบตัวเรา 10 คำ บนกระดาน โดยให้นักเรียนฝึกอ่านแจกลูกสะกดคำ ประกอบด้วยคำต่อไปนี้

* ไม้ กระดาษ ผ้า ยาง แก้ว หิน อิฐ พลาสติก โลหะ และเสื้อผ้า

1. ครูสุ่มนักเรียนอ่านคำศัพท์หน้าชั้นเรียน คนละ ๑๐ คำ
2. ให้นักเรียนคัดคำลงในสมุดด้วยตัวบรรจงเต็มบรรทัด
3. ครูยกตัวอย่างวัสดุที่อยู่ในห้องเรียนให้นักเรียนดู

* นาฬิกา ทีวี แปรงลบกระดาน โต๊ะ ตู้ เป็นต้น

1. ครูให้ความรู้เรื่องรูปเรขาคณิตว่าหมายถึงอะไร และประกอบด้วยรูปอะไรบ้าง

* รูปเรขาคณิต หมายถึง รูปต่างๆ ทางเรขาคณิต เช่น รูปสามเหลี่ยม รูปสี่เหลี่ยม รูปห้าเหลี่ยม รูปหกเหลี่ยม รูปแปดเหลี่ยม วงกลม วงรี ทรงสี่เหลี่ยมมุมฉากและทรงกลม

1. ให้นักเรียนวาดรูปวัสดุกับรูปเรขาคณิตที่เห็น 5 รูป พร้อมตกแต่งให้สวยงาม

**ขั้นสรุป**

1. นักเรียนช่วยกันอ่านคำศัพท์วัสดุรอบตัวเราพร้อมกันอีกครั้ง และพูดคุยประเภทของวัสดุ และรูปเรขาคณิตของวัสดุแต่ละชนิด
2. ครูให้นักเรียนทำใบงานเรื่องวัสดุรอบตัวเราเป็นการบ้าน